九龍巴士213M線

九龍巴士213M線係香港九龍巴士一條來往安泰邨同藍田站嘅循環巴士線，途經寶琳路、秀茂坪道、將軍澳道呢啲地方。

佢服務時間由朝早5點到凌晨2點，長21個鐘，服務時間僅次於城巴5B線，同時佢係服務安達臣道發展區頭一條專營巴士路線。

佢另有朝早特別班次九龍巴士213S線，循環來往觀塘安達邨同藍田站。

歷史
2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中4條打算公開招標決定營辦公司，包括呢條線。2016年運輸署宣佈，招標嗰4條線都由九巴投到。呢條線編號定做213M。

2016年6月4號：213M線開辦，嗰時係來往安達邨同藍田站嘅循環線。
2017年6月29號：路線延至新入伙嘅安泰邨，總站喺安泰商場對開。另外加開朝早特別班次213S，路線同213M開辦嗰時一樣。

行車路線
213M線經：安秀道、迴旋處、安秀道、安達巴士總站、安秀道、寶琳路、秀茂坪道、將軍澳道、鯉魚門道、啟田道迴旋處、鯉魚門道、將軍澳道、秀茂坪道、寶琳路、安秀道、安翠街同安秀道

213S線經：安秀道、寶琳路、秀茂坪道、將軍澳道、鯉魚門道、啟田道迴旋處、鯉魚門道、將軍澳道、秀茂坪道、寶琳路、安秀道、安翠街同安秀道。

車站一覽

213M

213S

九巴官方網站路線資料

213M